**Tablou...altfel**

*Mariana Tasente*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

soarele răsare

după porumbare

și apoi apune

peste o genune

leagănul de fier

atârnă stingher

sub acel sterp dud

de un verde crud

devorat de-omizi

ce se-ascund sub grinzi

fluturi de mătase

au ieșit din case

să zboare puțin

cât eu mă închin

la flori de salcâm

sălbatic parfum

florile de măr

au căzut în păr

să-mpletească vise

și doruri aprinse

deasupra, pe bârnă

drepte, atârnă

tu mergi poticnit

arzi ușor, mocnit

aștepți o scânteie

în ochi de femeie

și în prag de ușă

să devii cenușă

plimbată de vânt

să ajungi alint

de suflete vii

și ochi de copii.